
VERORDENING OP DIE BEHEER OOR ADVERTENSIETEKENS 
EN ONTSIERING VAN VOORKANTE VAN STRATE, 2012 

Verordening No. 1, 2012 

VERORDENING 


Om voorsiening te maak vir die beheer oor advertensietekens en die verbod op 
ontsiering van die voorkante of fronte van strate in die //Khara Hais 
munisipaliteit; en vir aangeieenthede wat daarmee in verband staan. 


DAAR WORD BEPAAL deur die //Khara Hais munisipaliteit, soos volg> 

Woordomskrywing 

1. In hierdie verordening, tensy dit uit die samehang ander blyk, het die woorde en 
uidrukkings die betekenisse wat in die Blyae hierroe vervat is, en beteken: 

“bylae” die dokument South African Manuel for Outdoor Advertising (SAMOAC), soos 
gewysig; 

“fasade” die geuwel by die hoofingang van gebou; 

“persoon” ook regspersone en enige verwysing na die manlike geslag sluit ook die 
vroulike geslag in en vice versa; 

“Raad” die Munisipale Raad van //Khara Hais Munisipaliteit; 

“voorgeskrewe vorm" ‘n aansoekvorm om ‘n advertensieteken op te rig verkrygbaar 
vanaf die Stadsbeplanningsafdeling; 

“voorgeskrewe gelde” die fooie soos van tyd-op-tyd deur die Raad vasgestel. 


Vertolking van Ongespesifiseerde Verwysings 

2. Tensy anders vermeld, word verwysings in hierdie verordening na artikels, tabelle of bylaes 
geag verwysings na artikels, tabelle of bylaes in hierdie verordening te wees. 


Toepassing 

3. Hierdie verordening is onderhewig aan die bepalings van die Wet op Adverteer langs en 
Toebou van Paaie, 1940 (Wet 21 van 1940) en enige regulasies uitgevaardig kragtens 
die genoemde Wet. 

Administrasie en aigemene vrystellings 

4. Hierdie verordening is nie van toepassing op advertensies soos omskryf in paragraf 
1.1.1 op bladsy 6 van die bylae nie. 

Aansoek om magtiging 

5. (1) Tensy uit die samehang anders blyk, mag geen persoon sonder die vooraf verkleS 

skriftelike toestemming van die Raad en die betaling van die voorgeskrewe gelde, ‘n 
buitenshuise teken oprig of vertoon of toelaat dat dit opgerig of vertoon word nie. 

(2) Indien ‘n teken vertoon word waaarvoor geen vooraf toestemming vanaf die Raad 
verkry is nie, of indien toestemming verval het, of indien nie voldoen was aan die 
voorwaardes opgelS in terme van artikel 5, ‘n skriftelike kennisgewing onderteken 
deur die Munisipale Bestuurder of sy gedelegeerde, beteken op die aansoeker, 
waarin bevel word dat die aansoeker binne die tydperk genoem in sodanige 
kennisgewing sodanige advertensieteken verwyder, herstel, verander, of om die 
wyse of plek waarop of die omstandighede waaronder dit vertoon word, te verander 
of herstel of om te handel op die wyse uiteengesit in sodanige kennisgewing. 

(3) Indien ‘n persoon op wie sodanige kennisgewing kragtens subartikel (2) beteken is, 
versuim om aan ‘n opdrag vervat in sodanige kennisgewing te voldoen binne die 
tydperk wat daarin gespesifiseer is, kan die Raad te eniger tyd daaraan self daaraan 
uitvoering gee en die toestemming wat hy ten opsigte van sodanige teken gegee het, 
herroep en die koste van sodanige handeling verhaal vanaf die persoon op wie die 
betrokke kennisgewing beteken is, tensy sodanige persoon bewys het dat hy die 
teken vertoon het nie. 

(4) Geen voorgeskrewe gelde is betaalbaar ten opsigte van ‘n buitenshuise teken- 

(i) wat bloot ‘n mededeling is van die naam van 'n gebou en die naam en aard 
van ‘n professionele, sake-of ander onderneming; 

(ii) wat bloot aanwysings bevat met betrekking tot die ligging van die ingang van 
‘n gebou, of van die kaartjieskantoor (indien daar een is) in 'n gebou, of 
inligting met betrekking tot die program van ‘n uitvoering of vermaaklikheid 
wat in sodanige gebou aangbied word of gaan word, of enige ander inligting 
van 'n soortgelyke aard. 

(5) Geen skadevergoeding is betaalbaar deur die Raad aan anige persoon as gevlog 
van enige optrede in terme van subartikel 5(3) nie. 

Aansoek om Lisensie of ander geskrewe toestemming 

6. (1) (a) 'n Aansoek vir die toestemming van die Raad, soos bedoel in artikel 5 (1), 

moet op die voorgeskrewe vorm gedoen word. 

(b) Vooraf geskrewe toestemming word vereis van die eienaar van die perseel 
waar beoog word om die advertensie op te rig, te verander of te vertoon. 

(2) Die volgende inligting moet ook ‘n aansoek soos bedoel in 5 (1) vergesel: 

(a) (i) die afmetings en massa van sodanige teken; 

(ii) die ligging of voorgestelde ligging daarvan op 'n gebou of ander 
steunstruktuur; 

(iii) die material vir konstruksie; 

(iv) die naam en adres van die kontrakteur wat die teken oprig; 

(v) die naam en adres van die vervaardiger; en 

(vi) indien toepaslik, die getal elektriese ligte en elektriese besonderhede. 

(b) (i) ‘n Blokplan, op ‘n skaal van 1:500 geteken, wat die posisie van sodanige 
teken op die aantoon; 

(ii) volledige detailtekenings op een van die volgende skale geteken: 1:25, 1;20, 
1:10,1:5 of 1:1; en 

(iii) ‘n aansig wat sodanige teken in terme van die verhouding tot die fasade 
aantoon. 

(3) Die Raad kan sodanige aansoek in terme van die verordeninge weier en dit 
onderhewig maak aan voorwaardes wat nie teenstrydig is met die bepalings van die 
verordeninge, die bylae en enige ander toepaslike wetgewing nie. 


Bestaande tokens 

7. Hierdie verordeninge is nie van toepassing op bestaande kontrakte rakende die optigting 
van advertensietekens, aangegaan met enige persoon voor die inwerkingtreding 
verordening nie. 

Konstruksie van tekens 

8. Aansoekers moet toesien dat daar aan die bepalings, soos vervat in die bylae, voldoen 
word, wanneer 'n teken opgerig word. 

Instandhouding van tekens 

9. Die eienaar van die eiendom waarop ‘n teken opgerig of vertoon word en die aansoeker 
ten opsigte van sodanige teken is gesamenlik en afsonderlik daarvoor verantwoordelik 
om sodanige teken in stand te hou soos bepaal in paragrawe 2.4.1 en 2.4.2 van die 
bylae. 

Verbod of Beperking van Gebiede onder Spesiale Beheer 

10. Die Raad moet die gebiede onder spesiale beheer, soos bedoel in paragraph 2.3 van 
die bylae, in ag neem wanneer aansoeke in terme van artikel 6 (3) hanteer word. 

Verbode Tekens 

11. Tekens in stryd met die bepalings, soos vervat in paragraf 2.4. 1.3 van die bylae, sal 
onder geen omstandighede vertoon word nie. 

Strafbepaling 

12. (1) In ledereen wat die bepalings van hierdie verordeninge oortree, begaan ‘n misdryf en 

is op skuldigbevinding strafbaar met ‘n boete van hoogstens R1 000 (eenduisend 
rand) of gevangenisstraf vir 'n tydperk van hoogstens 6 (ses maande) of met 
sodanige gevangenisstraf sonder die keuse van ‘n boete of met beide sodanige 
boete en sodanige gevangenisstraf en, in die geval van ‘n tweede misdryf, of 
daaropvolgende skuldigbevinding, met ‘n addisionele boete van hoogstens R50 
(vyftig rand) of addisionele gevangenisstraf vir ‘n tydperk van hoogstens 10 (tien 
dae) of met beide sodanige addisionele boete en gevangenisstraf. 

Kort titel 

13. Hierdie Verordening heet die Verordening op die Beheer oor 
Advertensietekens en Ontsiering van Voorkante of Fronte van Strate, 2012. 




